গোখরা লিলি
গোখরা লিলি বা ক্যালিফোর্নিয়া কলসী উদ্ভিদ, (বৈজ্ঞানিক নাম: Darlingtonia californica) (ইংরেজি: California pitcher plant, cobra lily, বা cobra plant), হচ্ছে মাংসাশী উদ্ভিদের একটি প্রজাতি, Sarraceniaceae পরিবারের Darlingtonia গণের একমাত্র উদ্ভিদ। এটি উত্তর ক্যালিফোর্নিয়া ও ওরিগন রাজ্যের স্থানীয় উদ্ভিদ। প্রাপ্যতার দুর্লভতার কারণে এটি একটি অসাধারণ হিসেবে বিবেচ্য। গাছটি দেখতে অবিকল ফণা তোলা গোখরা সাপের মতই। আর এদের স্বভাবটাও কিন্তু আগ্রাসী ধরনের। কলসী উদ্ভিদের মতোই এরা মাংসাশী গাছ। অর্থাৎ বিশেষ কায়দায় পোকামাকড় শিকার করে এরা খাদ্যগ্রহণ করে থাকে।